
Për heqjen e embargos së naftës dhe të nënprodukteve të saj për republikën e malit të zi dhe Kosovën

Në mbështetje të nenit 100 të Kushtetutës dhe të nenit 6 të ligjit nr.8450, datë 24.2.1999, “Për përpunimin, transportimin dhe tregtimin e naftës, gazit dhe nënprodukteve të tyre”, ne propozimin e Ministrisë së Punëve të Jashtme, Këshilli i Ministrave

Vendosi:

1.Ministritë dhe institucionet e tjera qendrore kompetente mund të autorizojnë shitjen, furnizimin apo eksportin direkt ose  indirekt të naftës dhe të nënprodukteve të saj nga çdo person juridik apo fizikë në territorin e Republikës së Malit të Zi dhe Kosovës, nëse respektohen kushtet e mëposhtme:
-nafta dhe nënproduktet e saj që shiten, furnizohen apo eksportohen të mos tranzitohen nga territori i epublikës së Serbisë, dhe
-nafta dhe nënproduktet e saj të mos dalin nga territori i Republikës së Malit të Zi dhe Kosovës për asnjë destinacion tjetër në territorin e Republikës së Serbisë.
2.Autorizimet për kryerjen e veprimeve të mësipërme të bëhen në bazë të rregullores nr.2111/1999, datë 4.11.1999 të Këshillit të Ministrave të BE-së.
3.Vendimi i Këshillit të Ministrave nr.233, datë 22.5.1999, shfuqizohet.
4. Ngarkohen ministritë dhe institucionet e tjera kompetente, për nxjerrjen e udhëzimeve për zbatimin e këtij vendimi.
Ky vendim hyn në fuqi menjëherë.

